
„МНОГОПРОФИЛНА БОЛНИЦА ЗА АКТИВНО ЛЕЧЕНИЕ –
БЛАГОЕВГРАД„ АД
гр. Благоевград, ул. “Славянска“ № 60, тел.073/82-92-329; e-mail: mbal_bl@abv.bg


Изх. № 29-00-36/23.09.2026 г. 


ПОКАНА

[bookmark: _Hlk237337491] „МБАЛ-Благоевград“ АД , ЕИК 101505152, със седалище и адрес на управление: гр. Благоевград , ул. „Славянска“ № 60, представлявано от Изпълнителния директор-Д-р Димитър Димитров, на основание чл. 69, ал.2 от  ЗЛЗ и чл. 27, ал. 1 и ал.2  от  Вътрешни правила за сключване на договори за съвместна дейност по смисъла на чл.95, ал.1, т.1 от Закона за лечебните заведение в „МБАЛ-Благоевград“ АД, утвърдени от изп. Директор на 23.09.2026 г. със  Заповед № РД 410/23.09.2026 отправя настоящата покана за откриване на процедура за подбор на партньор по договор за съвместна дейност в областта на инвазивна кардиология

УВАЖАЕМИ ДАМИ И ГОСПОДА,
[bookmark: _Hlk237337606]„МБАЛ-Благоевград“ АД , ЕИК 101505152, със седалище и адрес на управление: гр. Благоевград , ул. „Славянска“ № 60, представлявано от Изпълнителния директор-Д-р Димитър Димитров, отправя настоящата покана към лечебни заведения за извънболнична помощ, които имат интерес и необходимите възможности, за участие в процедура по избор на партньор за сключване на договор за съвместна дейност по инвазивна кардиология.
I. Предмет на съвместната дейност
1. Предмет на договора е осъществяване на съвместна медицинска дейност в областта на болничната медицинска помощ в условията на непрекъснато изпълнение за диагностика и терапевтични процедури, заложени в алгоритъма на следните КП: 
0016	Диагностика и лечение на нестабилна форма на ангина пекторис/остър миокарден инфаркт без инвазивно изследване и/или интервенционално лечение
0017.1	Инвазивна диагностика при сърдечно-съдови заболявания при лица над 18 години
0018.1	Инвазивна диагностика при сърдечно - съдови заболявания с механична вентилация
0020.1	Интервенционално лечение и свързани с него диагностични катетеризации при сърдечно-съдови заболявания  при лица над 18 години
0025	Диагностика и лечение на нестабилна форма на ангина пекторис с инвазивно изследване 
0026	Диагностика и лечение на нестабилна форма на ангина пекторис с интервенционално лечение 
0027	Диагностика и лечение на остър коронарен синдром с фибринолитик
0028	Диагностика и лечение на остър коронарен синдром с персистираща елевация на ST сегмент с интервенционално лечение
[bookmark: _Hlk237338333]2. Съвместна медицинска дейност по инвазивна кардиология между „МБАЛ-Благоевград“ АД и избраното лечебно заведение за извънболнична помощ ще се осъществява при разпределяне на приходите от извършената съвместна дейност в съотношение 50%:50% за всяка една от страните, при условията и реда, подробно определени в договора за съвместна дейност.
II. ЗАДЪЛЖИТЕЛНИ КАДРОВИ АНГАЖИМЕНТИ НА ПАРТНЬОРА
1. Избраният партньор се задължава да осигури минимум двама лекари, със специалност по кардиология притежаващи удостоверение за работа с източници на йонизиращи лъчения и допълнителна професионална квалификация за извършване на дейност „Инвазивна кардиология“, които да бъдат включени в организацията и изпълнението на съвместната дейност.
2. Посочените лекари следва да бъдат предварително представени от кандидата и да отговарят на всички изисквания на действащото законодателство, медицинските стандарти и изискванията на НЗОК за изпълнение на съответната дейност.
3. Двамата лекари се назначават на трудов договор в „МБАЛ-Благоевград“ АД, като работодател и страна по трудовите правоотношения е „МБАЛ-Благоевград“ АД.
4. „МБАЛ-Благоевград“ АД изплаща трудовите възнаграждения на тези лекари и извършва всички дължими плащания като работодател, включително дължимите осигурителни вноски и други разходи, свързани с трудовите правоотношения.
5. Всички разходи във връзка с трудовите правоотношения на посочените лекари,  включително начислените и изплатени трудови възнаграждения, допълнително материално стимулиране, осигурителни вноски за сметка на работодателя и всички други задължителни или допълнителни плащания, свързани с тяхната заетост са за сметка на „МБАЛ-Благоевград“ АД.
6. Партньорът носи отговорност за осигуряването на необходимия кадрови ресурс за непрекъснатото изпълнение на дейността, включително за осигуряване на заместващи специалисти при отсъствие на основните лекари, когато това е необходимо за гарантиране на непрекъсваемостта на медицинската дейност и спазване на нормативните изисквания.  
III. АНГАЖИМЕНТИ НА „МБАЛ – БЛАГОЕВГРАД“ АД 
1. "МБАЛ - Благоевград" АД се задължава за срока на договора да поддържа необходимото ниво на компетентност, материално-техническа база, кадрово обезпечаване и организация на дейността, съответстващи на приложимите медицински стандарти и нормативни изисквания, както и да изпълнява условията, произтичащи от издаденото му и валидно разрешение за осъществяване на лечебна дейност.
2. "МБАЛ - Благоевград" АД се задължава да сключва ежегодно с НЗОК, респ. РЗОК - Благоевград, се задължава да сключва ежегодно с НЗОК, респ. РЗОК - Благоевград, договор за оказване на болнична медицинска помощ, с което да гарантира правото на извършване и заплащане на медицинските дейности, предмет на договора за съвместна дейност. 
3.   "МБАЛ - Благоевград" АД се задължава да поддържа изпълнението на приложимите изисквания за сключване и изпълнение на договор с НЗОК за съответните клинични пътеки и медицински дейности, предмет на съвместната дейност, включително изискванията относно задължителните структурни звена, медицински специалисти, медицинска апаратура, оборудване и други ресурси, предвидени в съответните нормативни актове, медицински стандарти и алгоритми на клиничните пътеки.
4. "МБАЛ - Благоевград" АД се задължава да осигурява за срока на договора наличието и функционирането на необходимите структурни звена, медицинска апаратура, оборудване и други ресурси, които са негова отговорност и са необходими за изпълнение на дейностите, предмет на съвместната дейност.
5. Когато за изпълнение на изискванията по съответните клинични пътеки или медицински дейности е необходимо осигуряване на медицински услуги, консултации, изследвания, апаратура или други ресурси, които не са налични на територията на "МБАЛ - Благоевград" АД, последното се задължава да поддържа необходимите договорни отношения с други лечебни заведения и/или медицински структури, когато това е допустимо и необходимо съгласно приложимата нормативна уредба.
6. "МБАЛ - Благоевград" АД се задължава да осигурява необходимото административно, организационно и медицинско съдействие за изпълнение на съвместната дейност и за спазване на приложимите изисквания на НЗОК, РЗОК - Благоевград и компетентните контролни органи.
7. "МБАЛ - Благоевград" АД се задължава своевременно да уведомява Партньора за настъпили обстоятелства, които могат да доведат до промяна или ограничаване на възможността за извършване и заплащане на дейностите, предмет на съвместната дейност.
8. "МБАЛ - Благоевград" АД се задължава да осигурява медицинското обслужване, наблюдението и контрола на пациентите, приети за лечение по клиничните пътеки, включени в предмета на съвместната дейност, съобразно приложимите медицински стандарти, алгоритмите на съответните клинични пътеки и действащото законодателство.
9. Инвазивната диагностика и интервенционалното лечение на пациентите се извършват от медицинските специалисти, осигурени от Партньора, съвместно с и под ръководството на лекарите, назначени в "МБАЛ - Благоевград" АД, притежаващи необходимата специалност, професионална квалификация и правоспособност по "Инвазивна кардиология", при спазване на приложимите нормативни изисквания и медицински стандарти.
10. "МБАЛ - Благоевград" АД осигурява необходимата организация и условия за взаимодействие между медицинските специалисти на лечебното заведение и медицинските специалисти, осигурени от Партньора, с оглед гарантиране на непрекъснатостта, качеството и безопасността на медицинската помощ.

IV. ЗАДЪЛЖЕНИЯ НА ПАРТНЬОРА ПО ОТНОШЕНИЕ НА ПОМЕЩЕНИЕТО, АПАРАТУРАТА И СТАРТА НА ДЕЙНОСТТА
1. Избраният партньор се задължава да предприеме всички необходими действия и да осигури необходимите ресурси за подготовка, оборудване и въвеждане в експлоатация на определеното за извършване на съвместната дейност помещение/структура, съобразно приложимите нормативни изисквания и техническите изисквания за осъществяване на дейността по инвазивна кардиология.
2. Партньорът се задължава за своя сметка да осигури ангиограф, необходим за осъществяване на дейността по инвазивна кардиология, отговарящ на всички приложими нормативни, технически и медицински изисквания. 
3. Партньорът се задължава да осигурява за своя сметка и необходимото последващо техническо обслужване, профилактика и поддръжка на ангиографа, така че същият да бъде в техническа изправност и годен за непрекъснато използване при осъществяване на съвместната дейност.
4. Партньорът се задължава да въведе помещението и апаратурата в експлоатация, и да стартира реалното изпълнение на съвместната дейност в срок до 3 (три) месеца, считано от датата на подписване на договора, освен ако в договора изрично не е предвиден по-ранен срок.
5. За дата на стартиране на дейността се приема датата, на която са изпълнени всички приложими нормативни, технически, организационни и кадрови условия за реално започване на медицинската дейност и е започнато фактическо извършване на дейността по предмета на договора.
6. При неизпълнение на задължението по т. 2 в определения срок „МБАЛ-Благоевград“ АД има право да прекрати договора едностранно, без предизвестие, с писмено уведомление до партньора.
7. В случаите по предходната точка партньорът дължи на „МБАЛ-Благоевград“ АД неустойка в размер на 1 000 (хиляда) евро за всеки календарен ден забава, считано от деня, следващ изтичането на определения 3-месечен срок, до датата на фактическото въвеждане на помещението в експлоатация и стартиране на дейността, но не по-късно от датата на прекратяване на договора.
8. Правото на „МБАЛ-Благоевград“ АД да прекрати договора без предизвестие не изключва и не ограничава правото му да претендира дължимата неустойка за периода на забавата, както и обезщетение за вреди, надхвърлящи размера на неустойката, доколкото това е допустимо от закона.
V. СПЕЦИФИЧНИ УСЛОВИЯ НА БЪДЕЩИЯ ДОГОВОР

Избраният партньор ще бъде длъжен да подпише договор за съвместна дейност, съдържащ най-малко следните задължителни клаузи:

1. Лоялност и насочване на пациенти

Всички пациенти, прегледани в рамките на съвместната дейност, които отговарят на медицинските критерии за хоспитализация по инвазивна кардиология, се насочват приоритетно с Направление за хоспитализация (Бланка № 7) към базата на „МБАЛ-Благоевград“ АД.

2. Контрол и отчетност

Партньорът се задължава да предоставя ежемесечен писмен отчет за:
· броя на прегледаните пациенти;
· броя на пациентите, за които са налице медицински критерии за хоспитализация;
· броя на издадените направления за хоспитализация;
· лечебните заведения, към които са насочени пациентите;
· причините за насочване към друго лечебно заведение, когато пациентът не е избрал „МБАЛ-Благоевград“ АД;
· други показатели, свързани с изпълнението на договора, определени от „МБАЛ-Благоевград“ АД.

3. Санкции при системно отклоняване на пациентски поток

При констатирано масово или системно пренасочване на пациенти към лечебни заведения, различни от „МБАЛ-Благоевград“ АД, извън случаите на изрично заявен свободен избор от пациента или наличие на медицински/организационни обстоятелства, които обективно налагат това, „МБАЛ-Благоевград“ АД има право да прекрати договора незабавно, без предизвестие, както и да претендира договорената неустойка.

4. Кадрово обезпечаване

Партньорът е длъжен да осигури минимум двама лекари с необходимата специалност и квалификация по инвазивна кардиология, които да бъдат назначени на трудови договори в „МБАЛ-Благоевград“ АД, като разходите за тяхната заетост са изцяло за сметка на „МБАЛ – Благоевград“ АД. 
Партньорът е длъжен да осигури и поддържа за своя сметка необходимия квалифициран и неквалифициран персонал, различен от посочените по-горе минимум двама лекари, необходим за нормалното, непрекъснато и качествено осъществяване на дейността по инвазивна кардиология.
Разходите за възнагражденията, осигурителните вноски и всички други разходи, свързани с наемането, ангажирането и поддържането на този персонал, са изцяло за сметка на Партньора.

5. Непрекъсваемост на дейността

Партньорът се задължава да осигури необходимия кадрови и организационен ресурс за непрекъснато изпълнение на дейността по инвазивна кардиология, включително дежурства, заместване на отсъстващи специалисти и спазване на всички приложими нормативни изисквания.

6. Въвеждане в експлоатация и начало на дейността

Партньорът е длъжен да въведе определеното помещение и ангиографа в експлоатация, и да стартира дейността не по-късно от 3 (три) месеца от подписването на договора.

При неизпълнение „МБАЛ-Благоевград“ АД има право да прекрати договора без предизвестие и да получи неустойка в размер на 1 000 (хиляда) евро за всеки календарен ден забава, при условията, посочени в договора.

VI. СРОК НА ДОГОВОРА
Срокът на договора за съвместна дейност е 3 (три) години, считано от датата на влизането му в сила, освен ако страните не уговорят друго в съответствие с приложимото законодателство.  
VII. ИЗИСКВАНИЯ КЪМ КАНДИДАТИТЕ
За партньор може да кандидатства лечебно заведение за извънболнична медицинска помощ, което:
1. Правен статус: Да е лечебно заведение за извънболнична медицинска помощ – медицински център (МЦ), диагностично-консултативен център (ДКЦ) или друго лечебно заведение, допустимо съгласно приложимото законодателство, регистрирано по реда на Закона за лечебните заведения.
2. Минимален опит: Да притежава минимум 5 (пет) години доказан практически опит в предоставянето на извънболнична медицинска помощ в областта на кардиологията и/или дейности, свързани с инвазивната кардиология.
3. Кадрови ресурс: Да разполага с минимум двама лекари със специалност „Кардиология“ и призната професионална квалификация и правоспособност по „Инвазивна кардиология“, които да бъдат назначени на трудови договори в „МБАЛ-Благоевград“ АД.
4. Липса на конфликт на интереси и конкуренция: Кандидатът, неговите собственици, управители или свързани с тях лица по смисъла на Търговския закон не могат да притежават, управляват или да имат сключени договори за съвместна дейност, кардиологични структури или дялово участие в други лечебни заведения за болнична медицинска помощ, извършващи дейност по инвазивна кардиология на територията на област Благоевград, доколкото това създава конфликт на интереси или възпрепятства изпълнението на настоящия договор.
5. Да има необходимия опит и организационен капацитет за изпълнение на предмета на съвместната дейност.
6. Да разполага с необходимите финансови и технически възможности за изпълнение на задълженията си по договора.
7. Да може да осигури въвеждането в експлоатация на помещението и апаратурата, и реалното стартиране на дейността в срок до 3 (три) месеца от подписване на договора.
8. Да отговаря на всички приложими нормативни изисквания за извършване на съответната медицинска дейност.
9. Да представи необходимите документи, удостоверяващи съответствието с посочените изисквания.
 VIII. Необходими документи
За участие заинтересованите лечебни заведения следва да представят:
1. Заявление за участие (свободен текст).
2. Копие от Удостоверение за регистрация на лечебното заведение в РЗИ.
3. Справка за квалификацията на медицинския персонал (Автобиографии и копия от дипломи за специалност).
4. Декларация за липса на свързаност с конкурентни лечебни заведения за болнична помощ в обл. Благоевград (по образец на Възложителя).
5. Кратка концепция за развитие на съвместната дейност и осигуряване на пациентски поток към държавната болница.
IX. Срок и място за подаване на документите
Документите се подават в деловодството на „МБАЛ-Благоевград“ АД, на адрес: гр. Благоевград, ул. „Славянска“ № 60, в срок до 30.09.2026 г., до 16:00 часа.
За допълнителна информация и въпроси относно условията за участие можете да се обръщате към Величка Василева – юрисконсулт, телефон за връзка - 0885760991, mbal_law@abv.bg.
Заявленията ще бъдат разгледани от назначена от Изпълнителния директор комисия, която ще оцени съответствието на кандидатите с критериите за защита на финансовия и медицински интерес на държавната болница.
Очакваме Вашето участие и предложения за успешно и ефективно партньорство в интерес на пациентите и развитието на качествената медицинска помощ на „МБАЛ-Благоевград“ АД.






Д-Р ДИМИТЪР ДИМИТРОВ 
       Изп. Директор на
  „МБАЛ - Благоевград“ АД

